
Text rozhodnutia
Súd: Krajský súd Bratislava Spisová značka: 2S/218/2013 Identifikačné číslo súdneho spisu: 1013201648 Dátum vydania rozhodnutia: 14. 01. 2016 Meno a priezvisko sudcu, VSÚ: JUDr. Lucia Lasabová ECLI: ECLI:SK:KSBA:2016:1013201648.6 Opravné uznesenie Krajský súd v Bratislave v právnej veci žalobkyne: G. L., Sv. C. XXXX/X, R., zastúpená: Okenica Šula & Co. s.r.o., IČO: 36 866 512, Zámocká 30, Bratislava, proti žalovanému: Okresný úrad Bratislava, odbor výstavby a bytovej politiky, Lamačská cesta 8, Bratislava, za účasti: ALTIUS s.r.o., IČO: 35 731 133, Strmý vŕšok 109, Bratislava, takto r o z h o d o l : Krajský súd v Bratislave o p r a v u j e dátum vyhlásenia rozsudku Krajského súdu v Bratislave č. k. 2S/218/2013-65, na ktorom je uvedený dátum 01.07.2015 tak, že správne má byť uvedený dátum „24.06.2015“. V ostatných častiach zostáva rozsudok Krajského súdu v Bratislave č. k. 2S/218/2013-65 nezmenený. o d ô v o d n e n i e : Pri písomnom vyhotovení rozsudku Krajského súdu v Bratislave č. k. 2S/218/2013-65, verejne vyhláseného dňa 24.06.2015, došlo k pisárskej chybe, keď bol uvedený nesprávny dátum vyhlásenia rozsudku „01.07.2015“. Správny dátum mal byť „24.06.2015“. Podľa § 164 O.s.p., súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Krajský súd v Bratislave v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

